b'\n_START_ARTICLE_\nSobekneferu\n_START_SECTION_\nDru\xc5\xbeina\n_START_PARAGRAPH_\nBila je h\xc4\x8derka faraona Amenemheta III. Maneto pi\xc5\xa1e, da je bila tudi sestra Amenemheta IV., vendar njegova trditev ni dokazana. Imela je starej\xc5\xa1o sestro Nefruptah, ki je bila morda kandidatka za njeno naslednico. Nefruptahino ime je bilo zapisano v kartu\xc5\xa1i in v Havari je imela svojo piramido. Umrla je zelo mlada.\n_START_SECTION_\nVladanje\n_START_PARAGRAPH_\nSobekneferu je bila prva \xc5\xbeenska, ki je dokazano vladala kot faraonka. Ped njo je \xc5\xbee v prvi dinastiji verjetno vladalo pet \xc5\xbeensk, za njimi pa morda Nitokris iz \xc5\xa1este dinastije._NEWLINE_Amenemhet IV. je zelo verjetno umrl brez mo\xc5\xa1kega naslednika, zato je prestol zasedla Sobekneferu, h\xc4\x8derka Amenemheta III. Po Torinskem kanonu je vladala tri leta in 10 mesecev in 24 dni. Umrla je brez naslednika. Izjemna dvanajsta dinastija je z njo izumrla in zlata doba Srednjega kraljestva se je kon\xc4\x8dala. Na oblast je pri\xc5\xa1la mnogo \xc5\xa1ibkej\xc5\xa1a trinajsta dinastija.\n_START_SECTION_\nSpomeniki in grobnica\n_START_PARAGRAPH_\nOdkritih je samo nekaj njenih spomenikov, ohranilo pa se je mnogo njenih kipov (brez glave) in podstavek spomenika v Gezerandu, na katerem je opisana kot kraljeva h\xc4\x8derka. Znan je samo en njen kip z glavo. Sobekneferin bi lahko bil tudi doprsni kip iz Egip\xc4\x8danskega muzeja v Berlinu (inv. \xc5\xa1t. 14476), kamor je pri\xc5\xa1el leta 1899. Kip se je med drugo svetovno vojno izgubil, zato je njegov videz ohranjen samo na fotografijah in mav\xc4\x8dnih odlitkih. _NEWLINE_Sobekneferu je gradila v pogrebnem kompleksu Amenemheta III. v Havari, katerega je Herodot imenoval Labirint, in v Herakleopolu._NEWLINE_Fin valjast pe\xc4\x8datnik z njenim imenom in vladarskim naslovom je razstavljen v Britanskem muzeju. Grafit v nubijski trdnjavi Kuma pravi, da je poplava Nila v tretjem letu njene vladavine dosegla vi\xc5\xa1ino 1,83 m. Napis, katerega so odkrili v Vzhodni pu\xc5\xa1\xc4\x8davi, je iz \xc4\x8detrtega leta, drugega meseca pereta njene vladavine. Njena monumentarna dela jo dosledno povezujejo z Amenemhetom III. in ne z Amenemhetom IV., kar podpira teorijo, da je bila h\xc4\x8derka Amenemheta III. in morda samo polsestra Amenemheta IV. Danska egiptologinja Kim Ryholt ugotavlja, da sodobna odkritja iz obdobja njene vladavine ka\xc5\xbeejo, da Sobekneferu nikoli ni privzela  naslova kraljeva sestra, ampak samo kraljeva h\xc4\x8derka, kar tudi podpira omenjeno hipotezo. Razen tega so vsem egip\xc4\x8danskim vladarjem ne glede na spol podeljevali naslov faraon._NEWLINE_Njenega groba niso prepoznali, \xc4\x8deprav bi lahko bila pokopana  v piramidnem kompleksu v Mazghuni, v katerem so napisi pomanjkljivi. Kompleks je neposredno severno od podobnega kompleksa, ki se pripisuje Amenemhetu IV. Na papirusu, ki se nahaja v Haragehu, je omenjeno mesto Sekhem-Neferu, ki bi lahko bilo ime njene piramide.'